Kultura Maribor

LGBT film: Sanjsko življenje
2025-12-11 20:00 (Europe/Paris) | IntimniKino v GT22
41. festival LGBT filma v Mariboru

Od srede, 10. decembra do petka, 12. decembra ob 20. uri v IntimnimemKinu v GT22. Vstopnine ni. Veseli bomo prostovoljnih prispevkov.
Četrtek, 11. 12. // 20.00
Sanjsko življenje (Une vie rêvée/Somewhere in Love)
Morgan Simon, Francija/Belgija, 2024, 96′, s slovenskimi podnapisi
Glavne vloge: Valeria Bruni Tedeschi, Félix Lefebvre, Lubna Azabal, Dylan Guedj, Gédéon Kay, François De Brauer, Antonia Buresi, Tya Deslauriers
Produkcija: Trois Brigands Productions, Wild Bunch Production, Frakas Productions
Distribucija: Cenex
52-letna Nicole in njen 19-letni sin Serge živita v socialnem stanovanju v predmestju Pariza. Ko se bliža božič, Nicole prekličejo čekovno knjižico in kreditno kartico, kar zaplete njuno življenje in razmerje. Serge je že naveličan maminih obljub in žurerskih izpadov, zato se odseli. Nicole ostane sama in prestaja zelo težko obdobje, ko ji edino tolažbo prinese srečanje z Noro, lastnico lokalnega bara. Toda ali se bo sin sprijaznil s spremembami, ki jih doživlja mama, in kako bo svojo drugačnost sprejela sama Nicole?
Festival v Maribor prinašajo Društvo za razvoj filmske kulture, Fundacija Sonda, ŠKUC in Mestna občina Maribor. Od 8. do 15. decembra bo potekal na različnih lokacijah po vsej Sloveniji. Več na: https://www.lgbtfilmfest.si/program

Povezava do originalnega članka

Zimski Maribor (nekoč)
2025-12-12 16:00 - 19:00 | Maribor center / Vilinska igralnica
Ustvarjalna delavnica, 7+
Kako so otroci preživljali zimo nekoč? V časih črno-belih fotografij in zim, ki so mesto zasule s snegom? Kje so se družili, kje igrali, kje kepali in kje drsali?
Kako so se odpravili po opravkih ali v šolo, ko je sneg segal do pasu ali višje?

Povezava do originalnega članka

Kako nastane slika?
2025-12-12 16:00 - 19:00 | Maribor center / Vilinska sobana
Ustvarjalna delavnica, 5+
Ste vedeli, da si mora slikar najprej napeti in pripraviti platno? Kako?
Pokukajmo v zakulisje umetniškega ustvarjanja ter se preizkusimo v igri čopičev in barv.

Povezava do originalnega članka

Štirje neustrašni 3+
2025-12-12 17:00 | Velika dvorana
Štirje neustrašni 3+

Saša Eržen po motivih Bremenskih godcev bratov Grimm / 45 min

Besedilo za predstavo Štirje neustrašni je nastalo po znani pravljici z naslovom Bremenski mestni godci, ki sta jo zapisala in leta 1819 izdala brata Grimm. Saša Eržen je zgodbo na pobudo režiserja Marjana Nečaka dramatizirala in posodobila. Ohranila je like iz prvotne zgodbe – osla, psa, mačko in petelina, a jih postavila v sodoben čas. Vendar je glavna ideja ostala v ospredju in enako živa, kot je bila v času nastanka zgodbe. Postarane in za svoje človeške
lastnike “neuporabne” živali pobegnejo od doma, se spoprijateljijo, pogumno preženejo razbojnike iz hiške v gozdu in odslej živijo skupaj v miru in prijateljstvu. Zastavili smo še nekaj vprašanj: Ali je naša vrednost merljiva samo skozi delo, ki ga opravljamo? Kaj pomeni biti skupaj, si pomagati? Kaj pomeni biti solidaren?

Nakup kart

Povezava do originalnega članka

Za dober finiš: Mladi & dobra glasba
2025-12-12 17:00 - 20:00, 2025-12-13 17:00 - 20:00 | Maribor center / Vilinska dvorana
Šolska kulturna produkcija, koncert, 5+
Glasbeni večer za vse okuse, ki poboža ušesa in nariše ponosen nasmeh. V soj odrskih žarometov bodo namreč stopili najmlajši solisti in zasedbe, ki pod vodstvom mentorjev vse leto predano pilijo svoje glasbeno znanje. Že več kot 19 let jim KUD Coda omogoča, da razprejo krila in poletijo daleč – med širna glasbena obzorja.
Poletimo z njimi!

Povezava do originalnega članka

Čarobna delavnica: Ni vse zlato, kar se sveti
2025-12-12 18:00 - 19:00 | Maribor center / Koroška cesta 8
𝐏𝐨𝐳𝐨𝐫, 𝐦𝐚𝐣𝐡𝐧𝐢 𝐮𝐬𝐭𝐯𝐚𝐫𝐣𝐚𝐥𝐜𝐢!

Vabljeni 𝐧𝐚 𝐂̌𝐚𝐫𝐨𝐛𝐧𝐞 𝐝𝐞𝐥𝐚𝐯𝐧𝐢𝐜𝐞, kjer bomo skupaj izdelovali praznične dekoracije, okraske in majhne umetnine.

Izdelovali bomo zlate okraske.

Dogodek je brezplačen – prinesite le dobro voljo in radovednost!

Povezava do originalnega članka

LGBT film: Kaktusove fige
2025-12-12 20:00 | IntimniKino v GT22
41. festival LGBT filma v Mariboru

Od srede, 10. decembra do petka, 12. decembra ob 20. uri v IntimnimemKinu v GT22. Vstopnine ni. Veseli bomo prostovoljnih prispevkov.
Petek, 12. 12. // 20.00
Kaktusove fige (Sabar Bonda/Cactus Pears)
Rohan Parashuram Kanawade, Indija, 2025, 113′, s slovenskimi podnapisi
Glavne vloge: Bhushaan Manoj, Suraaj Suman, Jayshri Jagtap
Produkcija: Lotus Visual Productions, Dark Stories, Moonweave Films, Taran Tantra Telefilms, Bridge PostWork
Tridesetletni Anand, ki živi v Mumbaju, je prisiljen preživeti desetdnevno žalovanje za svojim očetom na podeželju zahodne Indije. Sorodstvo ga nagovarja k poroki, ki naj bi pomirila njegovo mamo Suman, sam pa skriva svojo spolno identiteto, da ne bi prizadel mame, ki zdaj potrebuje podporo. Hkrati pa Anand vzpostavi nežen odnos z lokalnim kmetom, ki si prizadeva ostati neporočen. Ko se žalovanje za očetom konča, se mora Anand vrniti v Mumbaj, še prej pa se mora odločiti o usodi svojega razmerja, ki je nastalo pod pritiskom določenih okoliščin. – Številne mednarodne nagrade žirij in občinstva!
Festival v Maribor prinašajo Društvo za razvoj filmske kulture, Fundacija Sonda, ŠKUC in Mestna občina Maribor. Od 8. do 15. decembra bo potekal na različnih lokacijah po vsej Sloveniji. Več na: https://www.lgbtfilmfest.si/program

Povezava do originalnega članka

Plesna predstava: Come together (right now)
2025-12-12 20:00 - 2025-12-13 20:00 | Kulturni inkubator
PLESNA PREDSTAVA
COME TOGETHER (RIGHT NOW)
Petek in sobota, 12. in 13. december 2025 // vsakič ob 20. uri // Kulturni inkubator
V petek 12. decembra 2025, bo ob 20. uri v Kulturnem inkubatorju premiera plesne predstave Come together (right now). Naslednji dan, v soboto, 13. decembra 2025, prav tako ob 20. uri v Kulturnem inkubatorju sledi še ponovitev predstave. Vstop je prost.
Prižgemo namišljeni ogenj in plešemo okoli njega. Na najbolj poenostavljen in najbolj metaforičen način praznujemo dejstvo, da smo skupaj in da plešemo. Naša gibanja so vodena z užitkom in željo, da ta trenutek nikoli ne mine. Koreografija, ki temelji na ikonični pesmi Beatlov, vedno išče naslednji ples, naslednji trenutek, ko se bomo ponovno povezali in izvedli še en gib, ki si ga želimo deliti. “One thing I can tell you is you got to be free!” – Ne bi bilo slabo, kajne?
V času vseprisotne polarizacije je »združimo se (zdaj takoj)« povabilo k medsebojnemu približevanju. Ni presenetljivo, da se danes oziramo nazaj k obdobju, ko so na oder stopili beat pesniki, glasbeniki in hipiji. Tako kot takrat se tudi danes soočamo z globalno krizo, ki nima enostavnih rešitev – čeprav bi jih morda lahko imeli: združimo se, ljubimo namesto da bi se bojevali … in podobno. Morda zveni patetično, celo utopično. A mi ostajamo prizemljeni in praktični sredi tega viharja. Sprašujemo se: kako lahko znova povežemo tisto, kar je bilo vedno povezano? Ples in glasbo? Dve telesi? Osem teles? En gib in vse naslednje?
Kako se lahko ujamemo – telesno, prostorsko, čutno? Kako dopolniti, kar je nepopolno? Kako postati uigrani, usklajeni, v ritmu?

Idejna zasnova in koreografija: Jasmina Križaj in Simon Wehrli // Glasba: Simon Wehrli // Kostumografija: Miri Strnad
Plesalci in soustvarjalci predstave: Neža Lampret, Deborah Iris Ačko Pušnik, Luka Oblak, Eva Peklar, Dora Domjanič, Vita Pavšič, Urška Kramberger, Maja Voglar Rodošek (ŠIK kolektiv)
Produkcija & koprodukcija: Plesna izba Maribor, MKC Maribor

Povezava do originalnega članka

Vilinski lov: Iščemo skrite živali
2025-12-13 10:00 - 11:00 | Maribor center / Vilinski atrij
Vilinski sprehod, 6+
Morda se nam zdi, da v urbanih mestnih okoljih ne naletimo na prav veliko živali, z izjemo golobov in domačih ljubljenčkov. A če na svoje mesto pogledamo skozi vilinske oči, jih bomo odkrili cel kup! Na vodenem sprehodu bomo debelo uro iskali skrite živali in odkrivali mestne zgodbe, povezane z njimi. S pomočjo posebnega zemljevida in namigov bomo reševali tudi čisto pravo križanko ter si morda prislužili celo nagrado. Udobno se obujte in – na lov!

Povezava do originalnega članka

Kako nastane slika?
2025-12-13 10:00 - 13:00 | Maribor center / Vilinska igralnica

Vilinske kuharije: Božični cup cakes in mufini
2025-12-13 11:00 - 12:00
Kulinarična delavnica, 5+
December je čas za peko prazničnih dobrot. In ker so vilinke in vilinci strašansko sladkosneda bitja, bomo napekli kup piškotov, s katerimi se bodo lahko sladkali. Tu bodo tudi vilinski mufini, ki ne spominjajo po naključju na gradove. O ja, pripravlja se kraljevsko sladkanje pod vodstvom izurjenega mojstra Jureta Kačičnika, ki bo vilinske kuharčke naučil osnov kuhanja in peke pa tudi pogrinjanja ter bontona pri mizi.
Število mest je omejeno; velja mlinarjevo pravilo oz. vrstni red prijav.
Prijavno mesto: vsak petek in sobota v Vilinskem dvoru v Vilinski igralnici. Zbirno mesto je pri vhodu v Vilinski dvor, nato se sprehodimo do skrivne vilinske pekarne v bližini (Astoria, 1. nadstropje).

Povezava do originalnega članka

Snežinkanje
2025-12-13 17:00 - 18:00 | Maribor center / Vilinska igralnica
Pravljica in ustvarjalna delavnica, 3 +
Brali bomo slikanico Snežinkanje, kitajsko slovenska slikarka Huiqin Wang pa bo na koncu pripravila likovno ustvarjalnico. Povzela bo zgodbo v kitajščini, skupaj boste risali snežinke in se spoznavali z osnovami kitajskega slikarstva in pismenke. Si želite napisati svoje ime v kitajskih pismenkah?
»Navdih za slikanico sem dobila nekega poznojesenskega dne med opazovanjem »helikopterčka«, ki je počasi in zibaje se padal z ene od vej mogočnega javorja vse do tal. Ta prizor je priklical mir, ki me je za hip odtrgal od skrbi. Od tam do slikanice Snežinkanje je bila dolga pot. »Helikopterček« je postal snežinka, zaplato zelenja ob cesti pa je zamenjalo živahno igrišče sredi mesta. A osnovna zamisel je ostala nespremenjena. Želela sem napisati zgodbo, ki bi prebudila občutja lepote, nežnosti in hvaležnosti – v odnosu do narave in soljudi. Pa tudi v odnosu do jezika, ki je čudovito orodje v rokah domišljije in s svojim simbolnim pomenom bogati naš svet. K pisanju me je spodbudilo tudi opažanje, da smo se kot družba sprijaznili s potrebo po stopnjevanju dražljajev, da še lahko vidimo, slišimo, občutimo. V resnici s tem izgubljamo najgloblji mir in padamo v otopelost, ki se seli tudi med najmlajše. S Snežinkanjem sem želela izpisati tiho hvalnico spokojnosti, kakršna se rodi v duši, ko na mesto zapade prvi sneg.«
Miljana Cunta, avtorica slikanice Snežinkanje.
Ilustracije so delo Lili Saje Wang.

Povezava do originalnega članka

Uptempo Pulse
2025-12-13 22:00 - 2025-12-14 05:00 | Maribor center / Dvorana Gustaf Pekarna
Uptempo celovečerecUPTEMPO PULSE
@ Dvorana Gustaf Maribor Slovenia
@ Saturday, 13.12.2025
MUSIC POLICY
uptempo – pi pi pi – zag – microwave – bouncy – early uptempo – and more shitty sounds
NASTOPAJOČI
KURWASTYLE PROJECT | 1st time in Slovenia | CZ
KROSS | Hard Solution | SK
FALTO | Hard Solution | SK
PAYMON | Slovenia goes Hardcore, Factory of Sound | SI
RAGEFURY | Slovenia goes Hardcore, Factory of Sound | SI
SKULLBASHER | Slovenia goes Hardcore, Factory of Sound | SI
VSTOPNICE
EVENT TICKETS

** Fizične lokacije: Petrol – 3dva – Shell
HARDCORE IS OUR RELIGION!Povezava do originalnega članka

Martin Krpan reši Dunaj
2025-12-14 11:00 - 12:00 | Maribor center / Dvorana generala Maistra
2. predstava abonmaja Kekec 2025/2026
Le kdo ne pozna znamenitega tihotapca z Vrha pri Sveti Trojici, ki ga je zaradi prekupčevanja z angleško soljo preganjala sama avstrijska oblast, sicer pa dobrodušnega in poštenega hrusta, ki je s svojo zvesto kobilico in gorjačo, izklesano iz najlepše dvorne lipe, premagal velikana Brdavsa, strah in trepet cesarskega mesta? Seveda gre za Martina Krpana, naslovnega junaka prve slovenske umetne pripovedke in njegovo dunajsko prigodo, ki jo je njegov avtor prvič objavil leta 1858 v Slovenskem glasniku z namenom, da bi v njej soočil predstavnika slovenskega kmečkega življa, človeka velike telesne in umske moči, ki je s svojim robatim in bistrim ponosom kos zvijačnosti višje gospode.
Režiserka Katja Pegan, ki je hkrati tudi avtorica dramatizacije in se osredotoča na prvi – bolj znani – del Levstikove pripovedke o Martinu Krpanu z Vrha pri Sveti Trojici, ki se konča z Martinovo zmago nad Brdavsom, je besedilo priredila za tri igralce, ki odigrajo več vlog, in pianista, k sodelovanju pa povabila še kostumografa in scenografa Andreja Vrhovnika in oblikovalca svetlobe Jako Varmuža.
Predstava traja 50 min.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.
OPOZORILO: OD 1. DO 7. VRSTE SEDIJO OTROCI, OD 8. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.

Povezava do originalnega članka

Koledovanje Mariborsko
2025-12-16 11:00 - 20:00 | Maribor center
V torek, 16. decembra 2025, bodo praznične melodije napolnile ulice Maribora, ko bodo koledniki in kolednice s svojim petjem v mesto prinesli čarobnost prazničnih dni.

11.00–12.00: Otroško koledovanje
Praznično dopoldne s pesmijo in nasmehi najmlajših po mestnem središču.Lokacija: Mestno središče Maribora
17.30–19.30: Mariborsko koledovanje
Večerno koledovanje s pevci in glasbeniki, ki bodo z ubranim petjem napolnili staro mestno jedro.Lokacija: Mestno središče Maribora
20.00: Koledniški karaoke after
Zaključek dneva v sproščenem ritmu petja in druženja.Lokacija: Vetrinjc – Bar Coda

Pridružite se glasbenem doživetju, ki vas bo navdalo z veseljem in toplino!

Povezava do originalnega članka

Kreativarna: Izdelaj praznično stop-motion aimacijo
2025-12-17 18:00 - 20:00 | Maribor center / Koroška cesta 8
Vrača se Kreativarna z Beti Trstenjak in Melani Kumin. Decembrska delavnica bo v ospredje postavila izdelavo prazničnih stop-motion animacij, potekala pa bo na novem prazničnem prizorušču Čarobnega Maribora: na Koroški cesti 8.

Kreativarna se ponovno odpira v sredo, 17. decembra 2025, ob 18. uri v prostorih na Koroški cesti 8. Na delavnici bomo v manjših skupinah izdelali kratke animirane filme v tehniki stop-motion na podlagi izžrebanih prazničnih pojmov (npr. snežak, zvezde, čaj…). Vsak udeleženec bo lahko spoznal postopek izdelave kratkega animiranega filmčka – od ideje do snemanja in montaže. Na koncu si bomo skupaj ogledali in pokomentirali ustvarjene praznične filmčke. Za izdelavo bomo uporabili brezplačne programe (npr. aplikacija Stop Motion Studio), ki bo otrokom omogočila, da doma raziskujejo svoje ideje še naprej.
Delavnica je brezplačna. Ciljna skupina: za starost 10+
Prijave se zbirajo na dan delavnice ob prihodu na delavnico.

Povezava do originalnega članka

Vilinska Nova vas: Vilinski lampioni
2025-12-18 15:00 - 16:30 | Doživljajsko igrišče
Ustvarjalna delavnica, 5+
Pridružite se predprazničnem skupnem ustvarjanju. Izdelajte viseči lampijon, s katerim se boste nato, oviti v njegovo prijazno svetlobo, skupaj s sosedi podali na sprehod. Prinesite le dobro voljo, za materiale ter navdih bodo poskrbeli vilinke in vilinci, za tople napitke in sladke grižljaje ter krepčila pa sosedska vilinska stojnica.
Dobrodošli v vilinski Novi vasi!

Povezava do originalnega članka

Šege in navade ob božiču
2025-12-18 16:00 - 19:00 | Maribor center / Vilinska rokodelnica
Za otroke, 7+
Slovence odlikuje pravo pravcato bogastvo šeg in navad, med katerimi je seveda cel kup, povezanih z zimskim časom in prazniki. Katere so? Kakšno je bilo praznovanje nekoč in zakaj so se ga nekateri bali? In kako so poskrbeli, da jih je vse leto spremljala sreča?

Povezava do originalnega članka

Vilinska Nova vas: Vilinski kavbojski ples
2025-12-18 16:30 - 17:30 | Maribor center / Doživljajsko igrišče
Skupinski plesni nastop, 7+
Kavbojski plesi so pravi hit (ne le vilinskih) zabav. Zato zimski šal hitro zamenjajte s kavbojsko rutico in že vas bo šolska kantri skupina Ludvik zasukala v ritmih kavbojske glasbe. Mimogrede se boste naučili plesnih korakov, s katerimi boste zvezda zabave!

Povezava do originalnega članka

Vilinska Nova vas: Vilinska pravljična urica
2025-12-18 17:00 - 18:00
Pravljice za otroke, 3+
Prisrčno vabljeni vstopiti v čarobni svet pravljic, kjer vas v svetlobnem objemu knjižnic v Novi vasi pričakujejo skrivnostne zgodbe in domišljijski svetovi. Dovolite jim, naj vas začarajo in prevzamejo – po vilinsko!
Prisluhnite nežnem pravljičarskem šepetanju in se skupaj z najmlajšimi podajte na očarljivo pot sanjarjenja, novim dogodivščinam naproti…

Povezava do originalnega članka

Praznični koncert mladih jazz glasbenikov
2025-12-18 17:00 - 19:00
Šolska kulturna produkcija, koncert, 5+
V Vilinskem mestu zasijejo sijejo tudi zvezde jutrišnjega dne. Mladi glasbeniki, ki delujejo v okviru izobraževanja na oddelkih za jazz Konservatorija za glasbo in balet Maribor, bodo za ogrete dlani poskrbeli z jazzovskimi uspešnicami in praznično obarvanimi skladbami, ki v tem času seveda ne smejo manjkati. In navdušeni bomo spoznali, da bo nebo nad mestom, tako polnem talentov, sijalo in žarelo še dolgo!

Povezava do originalnega članka

Vilinska Nova vas: Vilinski sosedski sprehod
2025-12-18 17:30 - 18:30 | Maribor center / Začetek pred Doživljajskim igriščem
Svetleča sosedska povorka, 0+
Ste za prav posebno svetlobno popotovanje po soseski? Podali se bomo od Doživljajskega igrišča do Knjižnice Nova vas, kjer bo pohod kronan s spektakularnim svetlobnim vrhuncem. Vabljeni vsi – majhni in veliki vilinci!

Povezava do originalnega članka

Vilinska Nova vas: Svetlobna poezija
2025-12-18 18:00 - 19:00
SVETLOBNE POEZIJE, cirkuška predstava, 3+
Ulično gledališče je pozimi še posebej čarobno – tema in noč imata magično moč. V otvoritveni predstavi letošnjega festivala bomo večer odeli v plašč svetlobne poezije. Dobrodošli v čarobnem svetu giba in odseva, prepletenih v očarljivo simfonijo.

Povezava do originalnega članka

Pravljična urica
2025-12-18 18:00 - 20:00 | Maribor center / Freske
Pravljica, 3+
Vilinsko mesto je tudi letos dom pravljic in pravljičnih junakov, ki se skrivajo v čarobnem gozdu, kjer drevesa šepetajo skrivnosti, vsak korak pa razkrije novo presenečenje. Stopimo vanj, dvignimo pogled med krošnje in pokukajmo pod korenine: kateri junaki so se skrivajo tam? Koga vse bo na plano izbezal izkušeni pravljičar?

Povezava do originalnega članka

Koncert Nea boi nula z gosti
2025-12-18 19:00 - 20:00 | Maribor center / Mali oder Narodnega doma
Koncert Nea boi nula z gosti
Praznik novega albuma
Mariborska rockovska skupina NEA BOI NULA bo s koncertom na Malem odru Narodnega doma obeležila izid novega albuma NORHAVS. Šesti po vrsti je od skupine, ki sedem let, kot poje njihova pesem, hodi čez usedline, jeze in meje.
Andrej Kustec, Said Bešlagič, Iztok Novak in Bojan Tomažič so se z novimi trinajstimi pesmimi še bolj utrdili kot story tolkerji, pripovedovalci zgodb, ironični, subtilni opazovalci časa, večinoma malih, ki se, ko pogledaš nazaj, izkažejo za velike. Izhajajo iz tratnškega in mariborskega punka, korenin ne morejo in nočejo zatajiti, so tudi glasni, ko je treba, ne zato, da bi preglasili svet, ampak zato, da se ga sliši.
Skupini se bodo na koncertu na odru pridružili glasbeni gostje. Pred njimi se bo predstavila screamo zasedba Zbrucz.
ZBRUCZ je štiričlanska screamo zasedba iz okolice Maribora. Sestavljajo jo vokalist Alex Češek, kitarist Denys Hornosum, basist Kristijan Matjašič in bobnar Urban Saletinger. Gre za enega perspektivnejših mlajših ansamblov, ki se je v svet dokončno izstrelil lani z izdajo EP-ja Riparia riparia. Od takrat so imeli že nemalo nastopov doma in v tujini, še posebej so ponosni na mini turnejo z ansamblom Mališa Bahat in na nastop na italijanskem screamo festivalu Third Impact. Njihovi nastopi so znani po božanju modric na srčku in katarzičnosti, glasbeni izraz združuje elemente poznega 90s in zgodnjega 2000s emo/screama z občasnimi emoviolence in post-metal izbruhi. Lirično raziskujejo teme frustracije, zapuščenosti in samorefleksije, pri čemer prepletajo slovenski in angleški jezik.
Organizator koncerta je Bojan Tomažič v imenu skupine NEA BODI NULA.

Povezava do originalnega članka

Mladinski družabni večer: Božična poslikava svile
2025-12-18 19:00 - 22:00 | Kulturni inkubator
MLADINSKI DRUŽABNI VEČER 12/2025
Božična poslikava svile
Četrtek, 18. december 2025 // ob 19.00 // Kulturni inkubator
V četrtek, 18. decembra 2025, vabimo na še zadnji letošnji mladinski družabni večer. Druženje bo ob 19. uri v Kulturnem inkubatorju in je brezplačno, so pa obvezne predhodne prijave na delavnico poslikave svile, ki je odlična priložnost za ustvarjanje prazničnih darilc.
Mihaela barva svilo že od tretjega razreda, takrat je ustvarila svojo prvo rutko za mamo — ki jo ta še danes ponosno nosi! Kasneje je odkrivala nove tehnike, a njena največja ljubezen ostaja tehnika s soljo, ki pričara tiste magične, decembrske vzorce. In prav to se boste naučili tudi vi!
Mihaela je pobarvala že celo zbirko rutk, ki so razveselile njene prijateljice, sorodnice in domače — zdaj pa je čas, da ustvarite še vi. Mogoče za popolno božično darilo?
UDELEŽBA BREZPLAČNA, OBVEZNE PRIJAVE!
Število mest je omejeno, zato si čim prej rezerviraj svoje mesto s sporočilom na: eva.zunec@mkc.si
V sproščenem ustvarjalnem vzdušju, ob toplem čaju in prigrizkih bomo zaštartali v praznike!

Povezava do originalnega članka

Kolažne voščilnice
2025-12-19 16:00 - 19:00 | Maribor center / Vilinska sobana
Ustvarjalna delavnica, 5+
S pomočjo pisanih okrasnih papirjev bomo odkrivali čar kombiniranja barv, tekstur in božičnih motivov.
Vsaka voščilnica bo unikatna, čisto tvoja.
Kako veseli je bodo prejemniki!

Povezava do originalnega članka

Steklene laternice - naj svetloba zasije
2025-12-19 16:00 - 19:00 | Maribor center / Vilinska rokodelnica
Spoznavanje kulturne dediščine in rokodelska delavnica, 5+
Temni zimski popoldnevi kar kličejo po laterni, ki jih bo ovila v nežno svetlobo. Ustvarimo si jo iz steklenih kozarčkov!

Povezava do originalnega članka

Koncert zmagovalcev natečaja Jazz 'ma mlade 2025
2025-12-19 16:00 - 22:00 | Kulturni inkubator
JAZZ ‘MA MLADE 2025
Koncert zmagovalcev natejača Jazz ‘ma mlade 2025
Petek, 19. december 2025 // od 16. ure dalje // Kulturni inkubator
V petek, 19. decembra 2025, bomo letošnjo edicijo festivala Jazz ‘ma mlade 2025 zaključili v velikem slogu: na dodaten koncert v Kulturni inkubator smo povabili vse zmagovalce letošnjega natečaja. Nastopili bodo J. J. A. Jazz Trio, Toni Lah kvintet in Leon Jereb kvartet. Program se začne ob 16. uri, koncerti ob 19. uri.
Zaključek festivala Jazz ‘ma mlade 2025 bo hkrati tudi zatvoritev razstave umetnice Hane Nekrep. Vrata razstavišča Kulturnega inkubatorja bodo odprta od 16. ure dalje, ob 17. uri pa bo sledil zaključni dogodek razstave, ob katerem bo nekatera razstavljena dela mogoče tudi kupiti in tako podpreti mlado umetnico. Ob 19. uri nato sledi serija brezplačnih koncertov.
LINE UP:

19.00: J. J. A TRIO
J. J. A. Jazz Trio sestavljajo bobnar Aleksander Črtalič (2006) in kitarist Julij Ogulin (2008), ki obiskujeta Konservatorij za glasbo in balet v Ljubljani, ter organist Jakob Jon Doblekar (2011), ki poleg klavirja igra tudi orgle. Pod vodstvom mentorja Braca J. Doblekarja so leta 2021 sestavili J. J. A. Jazz Trio. Nastopajo na različnih kulturnih prireditvah. Izvajajo jazz standarde, avtorsko in moderno jazz glasbo.
20.00: LEON JEREB KVARTET
Zasedbo Leon Jereb kvartet je za nastop na prvem koncertnem večeru festivala Jazz ‘ma mlade 2025 izbrala tričlanska komisija iz nabora glasbenih zasedb, ki so se prijavile na poziv. Organizatorj festivala – MKC Maribor – si je namreč letošnjo edicijo festivala zastavil nekoliko drugače: Jazz ‘ma mlade v letu 2025 ne bo potekal na tri junijske petke kot uvod v Festival Lent, pač pa štirikrat v letu, ob 28. februarju še 30. maja, 29. avgusta in 28. novembra.
21.00: TONI LAH KVINTET
Toni Lah Quintet, ki ga vodi slovenski kitarist Toni Lah, je vzhajajoča sila slovenskega sodobnega jazza. Skupina, znana po svojem inovativnem pristopu k kompoziciji in improvizaciji, združuje vplive sodobnega jazza z umetniško vizijo. Nastopi kvinteta prikazujejo mešanico avtorskih kompozicij dinamične igre in drzne improvizacije. Njihov prvenec, Exposed, poudarja talent kvinteta za ustvarjanje glasbe, ki tradicijo s sodobno senzibilnostjo in ponuja bogato zvočno tapiserijo, ki spodbuja razmišljanje in čustven odziv. Z zasedbo izjemnih mladih glasbenikov v zgodnjih 20-ih kvintet zagotavlja koncerte, ki so privlačni za poslušalce, a ohranjajo globino. Brezhibno se prilagajajo različnim okoljem, hkrati pa ohranjajo svoj prepoznavni zvok. Naj bo v intimnih prostorih ali na festivalskih odrih, zasedba poskuša premakniti meje glasbe. Toni Lah Quintet, ki je odraz ustvarjalnosti in sodelovanja, še naprej utrjuje svoje mesto v svetu jazza in ponuja izkušnjo, ki je ne smejo zamuditi ljubitelji inovativne in iskrene glasbe.

Povezava do originalnega članka
